sa
scripen est
p henrico
It jan weyns geheten de haze in jeg heeft openbairlic bekind dat
henrick weyns zijn brueder anderwile een scheidinge ende
deylinge gemaict heeft vanden omberuerliken goeden hen
en reynen henren brued gebleven na de doot wilen jans
weyns en marien zijns wijfs vader en moeder d voirs
gebrueden welcke goede de voirs henrick alse jonxste
brued sette en deylde in drie gedeelten die hij den voirs
zijnen brueden ovgaff in gescrifte om elcken van hen
een gedeelte daf te kyesen van welcken gescrifte de voirs
henrick die wedgae thoende en de temroe hier nae
volght van woerde te woerde dits de deilinge tuschen
janne en reynen en henricken haes diemen heet weyns
alsoese henrick voirs gemaict heeft als die jonghste brued
Inden yersten en die yerste deilinge sal zijn andhalf dachmael
lants op die roelofs haghe also dat daer gelegen es It een
half dachmael lands gelegen opt heydervelt alsoet daer ge
jegen es It andhalf dachmael lands luttel myn of meer
gelegen opte rije tuschen jans greven goede op deen zijde
en de selve kynde haes goede op dand zijde It die yerste gedeelte
vanden huysinghen ter ledicheit dat zal zijn dwoenhuys alsoet
daer gedryboomt steet op die zijde tegen der kynden tsijnen
en dat sal bliven staende opten gront met beiden ghevelle
geheel It die helicht van drie vierdelen beemds in die
schoorbeemde tegen jans greven goede opte zijde te loeven
waert It tderdel van enen derdendele van enen boende
lants opten weracker alsoet daer gelegen es It hun ge
deelte van enen halven boende driesch boven die rijc
alsoe hen dat toebehoen soude It twee moel rogs erfs
pachts aen jans greven goede te heffene erflic en emmeer
dits dander deylinge It dander deilige sal zijn een
half boend lands in twee stucken deen heet andhalf
dachmael en dand heet een half dachmael alsoet
daer gelegen es op die gheestbeke It deussel aende
quades quadestrate alsoet daer gelegen es It die weye
op deen gheldenbergh alsoet gelegen es aen mettens
van halen op en neder It die helicht van drie vierdel
beemds inde schoerbeemde die beatrijs coyters waen Item
dand gedeelte vanden huysinghen ter ledicheit sal zijn